kalixlouiis/myanmar-wikipedia-corpus huggingface dataset:
၂၀၁၀ ခုနှစ်တွင် ထုတ်လွှင့်ခဲ့သော သမိုင်းကြောင်းနောက်ခံ-ဒရာမာ ဇာတ်လမ်းတွဲ Sungkyunkwan Scandal (၂၀၁၀) ဖြင့် စတင်ကျော်ကြားလာခဲ့ပြီး အခြားသော ရုပ်/သံ ဇာတ်လမ်းတွဲများဖြစ်သည့် မြို့ပြမုဆိုး (၂၀၁၁) ၊ Glory Jane (၂၀၁၁) ၊ Dr. Jin (၂၀၁၂) ၊ A New Leaf (၂၀၁၄) ၊ Healer (၂၀၁၄–၁၅) ၊ Remember (၂၀၁၅–၁၆) ၊ Queen for Seven Days (၂၀၁၇) ၊ What's Wrong with Secretary Kim (၂၀၁၈) ၊ Her Private Life (၂၀၁၉) ၊ When the Weather Is Fine (၂၀၂၀) ၊ Forecasting Love and Weather (၂၀၂၂) နှင့် Love in Contract (၂၀၂၂) တို့တွင် သရုပ်ဆောင်ခဲ့သည်။
ပညာ​ရေး ၂၀၁၃ခုနှစ် ​ဖေ​ဖော်ဝါရီလတွင် ဒွန်းဂတ်တက္ကသိုလ်မှ ပြဇာတ်အထူးပြုဖြင့် ဘွဲ့ရခဲ့သည်။
အလုပ်အကိုင် ၂၀၀၅-၂၀၀၉:အ​စောပိုင်း SK Telecom ၏ ​​ကြေညာသူအနေဖြင့် စတင်ခဲ့သည်။
​ နောက်ပိုင်းတွင် ရုပ်သံဇာတ်လမ်းတွဲများ ရိုက်ကူးလာရသည်။
၂၀၁၀-၂၀၁၁ ၂၀၁၁ တွင် မြို့ပြမုဆိုးဇာတ်လမ်းတွင် အဓိက​နေရာမှ လီမင်ဟို နှင့်အတူသရုပ်​ဆောင်ခဲ့သည်။
ရိုက်ကူးရေး ရုပ်ရှင် ခုနှစ်ဇာတ်ကားအမည်ဇာတ်ကောင်အမည်2011The CatSo-yeon ရုပ်/သံ ဇာတ်လမ်းတွဲ ခုနှစ်ဇာတ်လမ်းအမည်ဇာတ်ကောင်အမည်ရုပ်/သံ လိုင်း2006–2007Unstoppable High Kick!Kang Yoo-miMBC2007I Am SamYoo Eun-byulKBS22008Hometown of Legends "Gumiho (Nine-tailed Fox)"Lee Myung-ok (Gumiho)2009Ja Myung GoPrincess Ra-heeSBS2010Running, GuMoon Haeng-jooMBCSungkyunkwan ScandalKim Yoon-hee / Kim Yoon-shikKBS22011City HunterKim Na-naSBSGlory JaneYoon Jae-inKBS22012Dr. JinYoo Mi-na / Hong Young-raeMBC2014A New LeafLee Ji-yoon2014–2015HealerChae Young-shin / Oh Ji-anKBS22015–2016RememberLee In-aSBS2017Queen for Seven DaysShin Chae-kyungKBS22018What's Wrong with Secretary KimKim Mi-sotvNTBABraveness of the MingXie Yu FeiLeTVCity of TimeXu Zhen ဆု ရရှိမှုများ နှင့် ဆန်ခါတင်ဝင်မှုများ ခုနှစ်ဆုချီးမြှင့်သည့် အခမ်းအနားဆုအမျိုးအစားအမည်စာရင်းတင်သွင်းခံရသည့် သရုပ်ဆောင်မှုရလဒ်ကိုးကား2007MBC Entertainment AwardsBest New Actress in a Comedy/SitcomUnstoppable High Kick! KBS Drama AwardsBest New ActressI Am Sam 20082nd Asia Model Festival AwardsModel Award 44th Baeksang Arts AwardsBest New Actress (TV)I Am Sam KBS Drama AwardsExcellence Award, Actress in a Special/One Act DramaHometown of Legends: Gumiho 2010KBS Drama AwardsExcellence Award, Actress in a Mid-length DramaSungkyunkwan Scandal Netizen's Award Best Couple Award with Park Yoochun 201147th Baeksang Arts AwardsBest Actress (TV) 6th Seoul International Drama AwardsOutstanding Korean Actress 4th Korea Drama AwardsBest ActressSungkyunkwan Scandal, City Hunter SBS Drama AwardsExcellence Award, Actress in a Drama SpecialCity Hunter Best Couple Award with Lee Min-ho Popularity Award KBS Drama AwardsTop Excellence ActressGlory Jane Excellence Award, Actress in a Mid-length Drama 201212th Top Chinese Music AwardsFashion Artist Award 2013Dongguk UniversityMerit Award 2014MBC Drama AwardsExcellence Award, Actress in a MiniseriesA New Leaf KBS Drama AwardsExcellence Award, Actress in a Mid-length DramaHealer Best Couple Award with Ji Chang-wook 201510th Asia Model Festival AwardsAsia Special Award, Actress 20162016 SBS Drama AwardsTop Excellence Award, Actress in a Genre DramaRemember: War of the Son 20172nd Asia Artist AwardsBest Celebrity AwardQueen for Seven Days KBS Drama AwardsExcellence Award, Actress in a Mid-length Drama ကိုးကား ပြင်ပလင့်များ ကဏ္ဍ:၁၉၈၆ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:တောင်ကိုရီးယား အမျိုးသမီး ရုပ်ရှင်သရုပ်ဆောင်များ။
ဒိုင်မိုစ် သည် အင်္ဂါဂြိုဟ်၏ ဂြိုဟ်ရံလ ၂ စင်းမှ အပြင်ဘက်ကျသော ပိုမိုသေးငယ်သည့် ဂြိုဟ်ရံလဖြစ်သည်။
ဒိုင်မိုစ်သည် ပျမ်းမျှအချင်းဝက် ၆.၂ ကီလိုမီတာရှိပြီး အင်္ဂါဂြိုဟ်အား တစ်ပတ်လှည့်မိရန် ၃၀.၃ နာရီကြာသည်။
ဒိုင်မိုစ်သည် အင်္ဂါဂြိုဟ်မှ ၂၃၄၆၀ ကီလိုမီ ကွာဝေးသည်။
HTTP 404, 404 Not Found နှင့် 404 error message သည် Hypertext Transfer Protocol (HTTP) မှ ထုတ်ပြန်သော ကုဒ်များဖြစ်သည်။
၎င်းသည် ကွန်ပျူတာအချင်းချင်းဆက်သွယ်ရာတွင် အသုံးပြုသည့်အချက်ဖြစ်သည်။
အသုံးပြုသည့် ဝဘ်ဘရောင်ဆာ ( client ) မှ အချက်အလက်များထိန်းသိမ်းထားသူ (server computer) ထံဆက်သွယ်နိုင်သည်။
သို့သော် server ထံတွင် အသုံးပြုသူ (client) တောင်းဆိုသည့် အချက်ကို ရှာမတွေ့ပါဟုဆိုလိုသည်။
. Category:အင်တာနက် ဝေါဟာရ။
ဦးအေး (၁၁၂၀ ခန့် - ၁၁၉၀ ခန့်) သည် ကုန်းဘောင်ခေတ် မြန်မာစာဆိုတော် တစ်ဦး ဖြစ်သည်။
အခြား အခြား များပြားလှစွာသော ပျို့ကဗျာတို့ကို ထားဘိဦး။
မဲဇာတောင်ခြေ ရတုပိုဒ်စုံ တစ်ပုဒ်တည်းနှင့်ပင် မြန်မာ့ဂန္ထဝင်တွင် စာဆိုတော်ကြီးတစ်ဦးအဖြစ် ယခုတိုင် ထင်ပေါ်ကျော်စောလျက် ရှိပေသော လက်ဝဲသုန္ဒရ ဘွဲ့ခံ အမတ်ကြီး ဦးမြတ်စံနှင့် ဇနီး ဒေါ်ရွဲတို့တွင် သား နှစ်ယောက်၊ သမီး အထွေးဆုံးတစ်ယောက်၊ ပေါင်းသုံးယောက် ထွန်းကားသည့်အနက် နောင် ကြီးပြင်းလာသောအခါ တရားမ တရားသူကြီးဖြစ်မည့် ဦးအေးမှာ သား အကြီးဆုံး ဖြစ်သည်။
သားအလတ်မှာ ဦးရွှေသား ဖြစ်၍ သမီး အထွေးဆုံးမှာ မလွန်းမယ် ဖြစ်ပါ၏။
သားများ ဖြစ်ကြသူ ဦးအေးနှင့် ဦးရွှေသားတို့ နှစ်ဦးစလုံးမှာ အဖနည်းတူ ဆယ့်နှစ်ရာသီဘွဲ့ မှစ၍ ကဗျာ သီချင်းများကို ရေးသားခဲ့ကြသည်။
ဦးအေးရေးသားသော ဆယ့်နှစ်လရာသီဘွဲ့ လွမ်းချင်းမှာ အထူးထင်ရှားပြီး ရေးသားသူအမည်တွင် မဟာအတုလမင်းကြီး နာမည်ဖြင့် တွေ့မြင်ရသည်။
ဦးအေးနှင့် ပတ်သက်၍သော်ကား အမရပူရ ရွှေမြို့တော်တွင် သက္ကရာဇ် ၁၁၈၁ ခုနှစ်အတွင်း နန်းတက်တော်မူပေသော ဘကြီးတော် မင်းတရားကြီးနှင့်သော် ငယ်သူငယ်ချင်းများလည်း ဖြစ်ကြသည့်အလျောက် အလွန် သင့်မြတ်ကြပေ၏။
ထို့ကြောင့်လည်း ဦးအေးမှာ အစစ အရာရာတွင် ပြောရေး ဆိုခွင့် ရရှိရုံမျှမက ရာဇအန္တရာယ် လွတ်ကင်းချမ်းသာခြင်း ရရှိထားသူ တစ်ယောက် ဖြစ်ပေသည်။
ဦးအေးသည် ရေကြည်ဝန်၊ အသည်ဝန်၊ အတွင်းဝန်၊ မိုးနဲတပ် စစ်ကဲကြီး၊ မြင်းခုံတိုင် မြို့စား၊ တရားမ တရားသူကြီး၊ မင်းကြီး အတုလ မဟာ ဓမ္မိကရာဇာ ဘွဲ့များဖြင့် သနား ချီးမြှင့်ခြင်း ခံရသည်။
ဦးအေးတွင် သား ဦးကျောက်ခဲ ရှိ၏။
ဇနီးဖြစ်သူမှာမူ မိမိထက် အလျင် ကွယ်လွန်သွားရှာသည်။
ဇနီးကွယ်လွန်ပြီးသည့်နောက် များမကြာမီတွင် ဝါးဇလီသတ် ဝါဆိုကျောင်း ရေစက်ချ သာဓုခေါ်ကာ ဒါနမင်္ဂလာ ကျင်းပလိုက်ရာမှ ဆောက်လုပ်၍ တစ်နေ့တွင် ကျောင်းတင်၊ ကျောင်းလှူ ညနေစောင်း အိမ်ပြန်ခါနီးတွင် ဇနီး တရားသူကြီးကတော်ကို လွမ်းဆွတ်လှသည်နှင့် ကျောင်းခါးပန်း၌ မီးသွေးနှင့် ခြစ်ခဲ့သည်ဆိုသော သဖြန်-အချိုးကလေးမှာ မြို့တော်အတွင်း တစ်မုဟုတ်ချင်း ပျံ့နှံ့ ကျော်စောသွားသော ဟူ၏။
ထိုအချိုး ကလေးမှာ အောက်ပါအတိုင်း ဖြစ်ပါသတည်း။
ပျဉ်မစီ၊ ဇလီရစ်သန်းနှင့်၊ ခိုနန်းလိမ်ကျောင်း၊ ၊ မေမပါ၊ သဒ္ဓါဉာဏ်ထိန်းလို့၊ ဆန်စိမ်းကပ္ပိ ဆွမ်းရယ်နှင့်၊ သွန်း ရေစက်လောင်း။
အရူးလွယ်အိတ် စာတမ်း၊ ဒုတိယတွဲ၊ မျက်နှာ ၁၂၇ တွင် "မင်းကြီးမဟာအတုလ သီဟသူ" ဟု ရှိသည်။
စာကိုး Category:ရှေးခေတ်မြန်မာ ကဗျာစာဆိုတော်များ။
မဟာဗျူဟာဆိုသည်မှ မိမိအဖွဲ့အစည်းအတွင်းရှိ resources များပေါ်တွင်လည်းကောင်း၊အဖွဲ့အစည်းနှင့်ထိစပ်နေသည့် ပြင်ပပတ်ဝန်းကျင်ရှိ အချက်အလက်များကို သုံးသပ်အကဲဖြတ်မှုများပေါ်တွင်လည်းကောင်း၊အဖွဲ့အစည်းအတွင်းရှိ အချက်အလက်များ သုံးသပ်အကဲဖြတ်မှုများပေါ်တွင်လည်းကောင်း အခြေခံ၍ ပိုင်ရှင်ကိုယ်စား လုပ်ဆောင်ပေးသည့် ကုမ္ပဏီ၏ ထိပ်သီးစီမံခန့်ခွဲသူများက ကုမ္ပဏီ၏ အဓိကရည်မှန်းချက်များကို အကောင်အထည်ဖော်နိုင်ရန် ဗျူဟာများရေးဆွဲခြင်း၊ လက်တွေ့အကောင်အထည်ဖော်ခြင်းတို့ကို ခေါ်ပါသည်။
ဂျက်နက်မာရီဝင်း သည် ကိုလံဘီယာတက္ကသိုလ်ရှိ Data Sciences Institute တွင် Avanessians Director ဖြစ်သည့်အပြင် ကွန်ပျူတာသိပ္ပံဌာန၏ ပါမောက္ခလည်းဖြစ်သည်။
၂၀၁၇ ဇွန် ၃၀ ရက်နေ့အထိ မိုက်ခရိုဆော့သုတေသနချိတ်ဆက် (Microsoft Research Connections) နှင့် တစ်ကမ္ဘာလုံးရှိ အဓိကသုတေသနဓာတ်ခွဲခန်များကို ကြီးကြပ်တာဝန်ယူရသည့် မိုက်ခရိုဆော့ဖ်၏ ဒုတိယအလုပ်အမှုဆောင် (Corporate Vice President) လည်းဖြစ်သည်။
၂၀၁၃ မတိုင်ခင်ထိ အမေရိကန်ပြည်ထောင်စု ပန်စဗေးနီးယား၊ ပစ်ဘာ့ရှိ ကာနင်းမီလန် တက္ကသိုလ်တွင် ကွန်ပျူတာသိပ္ပံဌာန၏ ဂုဏ်ထူးဆောင်ပါမောက္ခ ဖြစ်ခဲ့သည်။
ကွန်ပျူတာနှင့်သတင်းအချက်ဌာနတွင် လက်ထောက်ညွှန်ချုပ်တာဝန်ကိုလည်း ထမ်းဆောင်ခဲ့သည်။
. ပညာရေး ၁၉၇၉ ခုနှစ် ဇွန်လတွင် မက်ဆာချူးဆက်နည်းပညာတက္ကသိုလ်၏ လျှပ်စစ်အင်ဂျင်နီယာ နှင့် ကွန်ပျူတာသိပ္ပံဌာနမှ S.B နှင့် S.M တို့ကို ရရှိခဲ့သည်။
သူ့အား အကြံပေးသူများမှာ ရိုနယ်ရီးဗတ် နှင့် ဂျွန်ရီးဆာတို့ဖြစ်သည်။
၁၉၈၃ ခုနှစ်တွင် မက်ဆာချူးဆက်နည်းပညာတက္ကသိုလ်မှ ပါရဂူဘွဲ့ကို ဂျွန်ဂူတက်၏ကြီးကြပ်မှုအောက်မှ ရရှိခဲ့သည်။
အလုပ်အကိုင်နှင့် သုတေသန ဝင်းသည် တောင်ပိုင်းကယ်လဖိုးနီးယားတက္ကသိုလ်၏ မဟာဌာနတွင် ၁၉၈၂ မှ ၁၉၈၅ ထိလည်းကောင်း ကာနင်းမီလန်တက္ကသိုလ်၏ မဟာဌာနတွင် ၁၉၈၅ မှ ၂၀၂ ထိလည်းကောင်း တာဝန်ထမ်းဆောင်ခဲ့သည်။
ကွန်ပျူတာသိပ္ပံဌာန၏ အကြီးအကဲအဖြစ် ၂၀၀၄ မှ ၂၀၀၇၊ ၂၀၁၀ မှ ၂၀၁၂ တို့တွင်တာဝန်ယူခဲ့သည်။
၂၀၁၃ ဇန်နဝါရီတွင် ကာနင်းလီလန်တက္ကသိုလ်မှ ခွင့်ယူကာ မိုက်ခရိုဆော့ဖ်တွင် အလုပ်လုပ်ကိုင်ခဲ့သည်။
ဝင်းသည် formal methods အဖွဲ့အစည်းတွင် ဦးဆောင်အဖွဲ့ဝင်ဖြစ်သည်။
အထူးသဖြင့် Larch နှင့်ပတ်သက်သော အပိုင်းတွင်လုပ်ဆောင်ရသည်။
သုတေသနပရောဂျက်များစွာကို ခေါင်းဆောင်ခဲ့ပြီး ပုံနှိပ်ထုတ်ဝေမှုများစွာကိုလည်း ပြုလုပ်ခဲ့သည်။
. ဘာဘရာ လစ်ကော့ဖ် Barbara Liskov နှင့်အတူ Liskov substitution principle ကို ၁၉၉၃ ခုနှစ်တွင် ပုံနှိပ်ထုတ်ဝေခဲ့သည်။
ကွန်ပျူတာသိပ္ပံပညာရှင်များ အသုံးပြုသည့် algorithmic problem-solving နှင့် abstraction နည်းစနစ်များပါဝင်သည့် computational thinking ကို အခြားနေရာများတွင် မည်သို့ အသုံးချနိုင်ကြောင်းကို အများသိရန် ကျယ်ကျယ်ပြန့်ပြန့် စည်းရုံးပေးသူလည်း ဖြစ်သည်။
. သူသည် အောက်ပါ ဂျာနယ်များ၏ စိစစ်ရွေးချယ်ရေးဘုတ်အဖွဲ့လည်းဖြစ်သည်။
Foundations and Trends in Privacy and Security (co-Editor-in-Chief) Journal of the ACM|Journal of the ACM Formal Aspects of Computing|Formal Aspects of Computing (North American Editor) Formal Methods in System Design International Journal of Software and Informatics Journal of Information Science and Engineering Software Tools for Technology Transfer ကိုးကား Category:သက်ရှိထင်ရှားပုဂ္ဂိုလ်များ။
ဆဗ္ဗဿသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။
ပထမပညတ်သိက္ခာပုဒ်သမိုင်း မြတ်စွာဘုရားသည် သာဝတ္ထိုမြို့၊ ဇေတဝန်ကျောင်းတော်တွင် သီတင်းသုံး နေတော်မူ၏။
ထိုအချိန်တွင် ရဟန်းတို့သည် နှစ်စဉ်နှစ်တိုင်း အခင်းတို့ကို ပြုလုပ်၏။
အခင်းအတွက် လိုအပ်သော သိုးမွေးတို့ကို အတောင်းအရမ်း များကုန်၏။
ထိုအခါ လူတို့သည် အတောင်းအရမ်းများသဖြင့် ကဲ့ရဲ့ကြကုန်၏။
ထိုသို့ ကဲ့ရဲ့ကြသည်ကို ရဟန်းတို့သည် ကြားကုန်၏။
ထိုအခါ အလိုနည်းသော ရဟန်းတို့သည် “အဘယ်ကြောင့် နှစ်စဉ် အခင်းတို့ကို ပြုလုပ်ကြဘိသနည်း” ဟု ကဲ့ရဲ့ကြ၏။
ထိုအခါ မြတ်စွာဘုရားသည် “ဟုတ်မှန်ပါသလား” ဟု မေးမြန်း၏။
ပထမပညတ်သိက္ခာပုဒ် “ရဟန်းသည် အခင်းသစ်ကို ပြုပြီးနောက် ခြောက်နှစ်တို့ပတ်လုံး ဆောင်ရမည်။
အကယ်၍ ခြောက်နှစ်အတွင်း ထိုအခင်းကို စွန့်၍သော်လည်းကောင်း၊ မစွန့်ဘဲသော်လည်းကောင်း အခြားအခင်းအသစ်ကို ပြုစေငြားအံ့ (ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။
ဒုတိယအနုပညတ်သိက္ခာပုဒ်သမိုင်း မြတ်စွာဘုရားသည် အထက်ပါအတိုင်း သိက္ခာပုဒ်ကို ပညတ်တော်မူပြီးချိန် ဖြစ်၏။
ထိုအချိန်၌ ကောသမ္ဗီမြို့နေ ရဟန်းတစ်ပါးသည် နာမကျန်း ဖြစ်၏။
ထို့ကြောင့် ဆွေမျိုးတို့သည် အလုပ်အကျွေးပြုရန် “လာတော်မူပါ” ဟု တမန်လွှတ်၍ ဆို၏။
မြတ်စွာဘုရားသည် “အခင်းသစ်ကို ပြုလုပ်ပြီး ခြောက်နှစ်တို့ပတ်လုံး သုံးဆောင်ရမည်” ဟု သိက္ခာပုဒ်ပညတ်ထာ၏။
ရဟန်းသည် နာမကျန်းသဖြင့် အခင်းကို ဆောင်ယူသွားရန် မစွမ်းနိုင် ဖြစ်နေ၏။
ထိုအခါ မြတ်စွာဘုရားသည် နာမကျန်းသော ရဟန်းအား အခင်းဆိုင်ရာ သမုတ်ခြင်း ‘သန္ထတသမ္မုတိ’ ကို ပေးရန် ခွင့်ပြုတော်မူ၏။
မြတ်စွာဘုရားသည် သမ္မုတိပေးပုံကို ဟောကြားတော်မူကာ သိက္ခာပုဒ်ကို အောက်ပါအတိုင်း ပြရန် မိန့်တော်မူ၏။
ဒုတိယအနုပညတ်သိက္ခာပုဒ် “ရဟန်းသည် အခင်းအသစ်ကို ပြုစေ၍ ခြောက်နှစ်တို့ပတ်လုံး ဆောင်ရမည်၊ အကယ်၍ ခြောက်နှစ်အတွင်း ထိုအခင်းကို စွန့်၍သော်လည်းကောင်း၊ မစွန့်ဘဲသော်လည်းကောင်း ရဟန်းတို့၏ သမ္မုတိကို မရဘဲ အခြားအခင်းအသစ်ကို ပြုစေငြားအံ့၊ (ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။
သမ္မုတိပေးခြင်း နာမကျန်းသော ရဟန်းသည် သံဃာသို့ ချဉ်းကပ်၍ လက်ဝဲဘက်ပခုံးထက်တွင် ဧကသီကို စံပယ်တင်ထားရမည်။
ကြီးသောရဟန်းတို့ကို ရှိခိုးဆောင့်ကြောင့်ထိုင်ကာ “မကျန်းမာသည့်အတွက် အခင်းဆိုင်ရာ သမုတ်ခြင်း ‘သန္ထတသမ္မုတိ’ ကို တောင်းပါသည်” ဟု ဆိုရမည်။
ထိုသို့ နှစ်ကြိမ်၊ သုံးကြိမ် တိုင်အောင် ဆိုကာ သံဃာအား သိစေ၏။
ထို့နောက် ရဟန်းတစ်ပါးသည် “ဤမည်သော မကျန်းမာသည့်ရဟန်းအား သန္ထတသမ္မုတိပေးခြင်းကို နှစ်သက်ပါက ဆိတ်ဆိတ်နေရာ၏။
မနှစ်သက်ပါက ပြောဆိုပါ” ဟု ဆိုရသည်။
ထိုအခါ သံဃာသည် ဆိတ်ဆိတ်နေပါက နှစ်သက်သဖြင့် ထိုမကျန်းမာသော ရဟန်းသည် သန္ထတသမ္မုတိကို ရ၏။
ဆီသည်ရွာစား ဦးအောင်ကြီး (ခရစ်နှစ် ၁၆၆၈ ခန့် - ၁၇၂၈ ခန့်ဗိုလ်မှူးဘသောင်း၊ စာဆိုတော်များ အတ္ထုပ္ပတ္တိ၊ ၂၀၀၂၊ နှာ-၁၂၀) သည် အဝမြို့ဘွဲ့ ၁၂-ရာသီလူးတား ကို ရေးသားဖွဲ့နွဲ့ခဲ့သူ ဆီသည်ရွာစားမှာ ထိုလူးတား စာကိုယ်အဆုံးတွင် ပါရှိသည့် အမှာစာအရ ပုဂံမင်းပြောက်ကျွန် ဆီသည်ရွာစား ဦးအောင်ကြီးပင် ဖြစ်လေသည်။
ဦးဖေမောင်တင်၊ မြန်မာစာပေသမိုင်း၊ ၂၀၀၃၊ နှာ-၁၈၄ ဤတွင် အရပ်ရပ် မှတ်သားချက်များ၌ "ဦးအောင်ကြီး" ဟု ပါရှိသော်လည်း ပိဋကတ်သမိုင်းစာတမ်း တစ်ခုတည်းတွင်သာ "ငစဉ့်ကူးမြို့ စီရင်စု၊ ဆီသည်ရွာစား မောင်ရည်" ဟု ပါရှိသည်။
ပိဋကတ်သမိုင်း စာတမ်း၊ နှာ - ၁၉၈ မည်သို့ပင်ဖြစ်စေ အမှတ်အသား များရာကို လိုက်၍ ဆီသည်ရွာစား ဦးအောင်ကြီး ဟူ၍ပင် ခေါ်ကြသည်။
သက္ကရာဇ် ၁၀၆၀ ပြည့်နှစ်တွင် ဝမ်းဘဲအင်းစံ မင်းတရားကြီး နတ်ရွာစံလွန်တော်မူသည်။
ထိုအခါ သားတော်ကြီး အိမ်ရှေ့မင်း သီရိမဟာ သီဟသူရသည် ခမည်းတော် အရိပ်အရာဖြစ်သော အဝမြို့ ရွှေထီးရွှေနန်းကို သိမ်းမြန်း စိုးစံတော်မူ၍ 'သီရိမဟာ သီဟသူရ ဓမ္မရာဇာ'ဘွဲ့ကို ခံယူတော်မူလေသည်။
သမိုင်းတွင် စနေမင်း ဟူ၍ လူသိများကြသည်။
ဦးကင်းဖွင့် မင်္ဂလာတွင် မိဖုရား၊ သားတော်၊ သမီးတော်၊ ဆွေတော်။
မျိုးတော်၊ မှူးမတ်၊ အမှုထမ်းတို့အား ဘွဲ့ပေးရာ၌ စားတော်ကွမ်းရေကိုင် ဆီသည်ရွာစားကို "လက်ယာရွှေတောင်" ဘွဲ့ ပေးတော်မူ၏။
သက္ကရာဇ် ၁၀၆၄ ခုနှစ် တပို့တွဲလတွင် ညီတော် စဉ့်ကူးမင်းကို အိမ်ရှေ့မင်းတို့ အဆောင်အယောင်နှင့်တကွ ဝန်-ဒိုင်းစု-မြင်းစု-စာရေး ပေးတော်မူသည်။
သို့ရာတွင် "အိမ်ရှေ့"ဟု မခေါ်ရ။
"ပြင်အိမ်တော်စံ" ဟူ၍သာ ခေါ်ရမူ၍ ပြင်အိမ်တော်၌ ထားတော်မူသည်။
သက္ကရာဇ် ၁၀၆၉ ခုနှစ် နတ်တော်လတွင် ပြင်အိမ်နှစ်ပါးတို့ကို နန်းတွင်းသို့ခေါ်၍ ညီတော် စဉ့်ကူးမင်းကို "သီရိသုဓမ္မရာဇာ"၊ သမီးတော်ဖြစ်သော စဉ့်ကူးမိဖုရားကို "သီရိသုနန္ဒာဒေဝီ" အမည်ပေးတော်မူ၍ သစ္စာတော် ခံရသည်။
ပုဂံမြို့ကိုလည်း ပေး၍ နန်းတော်နှင့် နေစေသည်။
ရွှေကျိုင်း ၆ စင်း၊ ထီးဖြူ ၂ စင်း၊ ထွက်စည်၊ ဝင်စည်လည်း ပေးတော်မူသည်။
ယင်းခုနှစ် တပို့တွဲလဆန်း ၃ ရက်နေ့ ပြင်အိမ်တော်စံ မင်း၊ မိဖုရား နှစ်ပါးကို ရွှေဖောင်တော်နှစ်စင်းနှင့် တင်ဆောင်ပြီးလျှင် မှူးကြီး မတ်ရာ, မဟာဆွေတော် မျိုးတော်တို့ ဝန်းရံ၍ ပုဂံသို့ လိုက်ပို့ကြရသည်။
ထိုအခါ ကျွန်တော်ရင်းဖြစ်သော ကွမ်းရေတော်ကိုင် ဆီသည်ရွာစား လက်ယာရွှေတောင်ကိုလည်း ညီတော် ပုဂံမင်းအား ပေးလိုက်သည်။
မှန်နန်းရာဇဝင်တော်ကြီး တတိယတွဲ၊ နှာ-၃၃၂ ထိုမင်းကို ပုဂံမင်းပြောက်'ဟု ခေါ်သည်။
သက္ကရာဇ် ၁၀၇၆ ခုနှစ်တွင် မာရ်အောင်ရတနာ ဘုရားဒါယကာမင်းကြီး နတ်ပြည်စံတော်မူလျှင် သားတော် အိမ်ရှေ့မင်း နန်းတက်ရာ "မှန်နန်းဆင်ဖြူရှင်" အမည်ခံသည်။
ထိုမင်းနှင့် ပုဂံမင်းတို့ စစ်ကြီးဖြစ်ကြရာ ပုဂံမင်း အရေးနိမ့်၍ ပုဂံပျက်ကာလ ဆီသည်ရွာစား ဦးအောင်ကြီးလည်း မှန်နန်းဆင်ဖြူရှင့်ထံ ရောက်လာခစား၍ ထိုမင်းလက်ထက် "သာစွာ့လေ" ချီ အဝမြို့ဘွဲ့ ၁၂ ရာသီလူးတား ကို ရေးသား ဆက်သွင်းခဲ့သည်။
ဦးဖိုးစိန် တည်းဖြတ်သည့် "အင်းဝမြို့ဖွဲ့ ၁၂ ရာသီ လူးတား" နိဒါန်း ကိုးကား Category:မြန်မာ အမျိုးသား စာဆိုတော်များ။
MSConfig (ဝင်းဒိုးစ် ဗစ်စတာ၊ ဝင်းဒိုးစ် 7 ၊ ဝင်းဒိုးစ် 8 နှင့် ဝင်းဒိုးစ် 10 တို့တွင် System Configuration ဟုခေါ်သည်။
Operating System အဟောင်းများတွင် Microsoft System Configuration Utility ဟုတရားဝင်ခေါ်ဆိုကြသည်။
MSConfig သည် မိုက်ခရိုဆော့ဖ် ဝင်းဒိုးစ် စတင်တက်ရန် အဆင့်တွင် ပြဿနာဖြစ်ပေါ်ပါက ပြုလုပ်ရသည့် system utility တစ်ခုဖြစ်သည်။
၎င်းသည် software များကို အသုံးပြု၍မရအောင်ဖြစ်လုပ်ခြင်း၊ အသုံးပြုခွင့် ပြန်လည်ပေးခြင်းတို့ကို လုပ်ဆောင်နိုင်သည်။
စက်စတင်တက်ချိန်တွင် လုပ်ဆောင်သည့် device driver များ ဝင်းဒိုးစ် လုပ်ဆောင်ချက်များကိုကိုလည်း မလုပ်အောင် (သို့မဟုတ်) ပြန်လည်လုပ်ဆောင်၍ရအောင် ပြုလုပ်နိုင်သည်။
စက်စတင်တက်ရာတွင် အသုံးပြုသည့် boot parameter များကိုလည်း ပြောင်းလဲနိုင်သည်။
openly licensed openly licensed ရထားသည့် စာများ၊ ရုပ်ပုံအချက်အလက်များ၊ video များနှင့် သင်ကြားသင်ယူမှု နှင့် သုတေသနအတွက် အထောက်အကူပြုသောဒစ်ဂျစ်တယ်ရင်းမြစ်များကိုဆိုလိုသည်။
အခမဲ့လွတ်လပ် ပညာရပ်ဆိုင်ရာ ရင်းမြစ်များမှာ ဥပမာအားဖြင့် ခန်းအကယ်ဒမီမှ သင်ခန်းစာများဖြစ်သည်။
ခန်းအကယ်ဒမီမှ ပညာရပ်ဆိုင်ရာ ဗွီဒီယိုမျာကို မြန်မာသာသာဖြင့် စာတန်းထိုးခြင်း၊ မြန်မာဘာသာနောက်ခံစကားပြောဖြင့်ဖော်ပြခြင်းများရှိသည်။
MIT OpenCourseWare ဟုခေါ်သည့် MIT မှပြုစုထားသည့် သင်ခန်းစာများသည်လည်း OER ပင်ဖြစ်သည်။
ယင်းတို့ကို eTekkatho digital library တွင်ရယူနိုင်သည်။
ပညာရေးဆိုင်ရာနည်းပညာ ဆိုသည်မှာ သင်ကြားရေးကို ပိုမိုကောင်းမွန်စေရန် သင့်လျော်သော နည်းပညာဆိုင်ရာ လုပ်ငန်းများ၊ ရင်းမြစ်များကို ဖန်တီးခြင်း၊ သုံးစွဲခြင်း၊ စီမံခန့်ခွဲခြင်းဖြစ်သည်။
မင်းဂံဘုတ်ရွာသည် မန္တလေးတိုင်းဒေသကြီး၊ ပုသိမ်ကြီးမြို့နယ်၊ မန္တလေးတူးမြောင်းမကြီး၏ တဖက်တွင် တည်ရှိသည်။
မင်းဂံဘုတ်ရွာဟု အလွယ်တကူခေါ်ကြသော်လည်း မင်းဂံရွာနှင့် ဘုတ်ရွာသည် တစ်ရွာစီဖြစ်သည်။
မင်းဂံရွာကို မင်းဂံရွာဟူ၍လည်းကောင်း မင်းကန်ရွာဟူ၍လည်းကောင်း ရေးထုံးနှစ်မျိုးလုံးကို သုံးပြီး ရေးလေ့ရှိကာ "မင်းဂံ"ဟုသာ အသံထွက်သည်။
မင်းကန်ရွာ မင်းဂံ(မင်းကန်)ဟူသောအမည်မှာ ရှေးမြန်မာမင်းများတူးဖော်ခဲ့သော ကန်အနီးတွင်တည်ရှိသည်ကို အစွဲပြုခေါ်ဝေါ်သည်ဟု သက်ကြီးစကား သက်ငယ်ကြားရင်း မှတ်သားရဖူးသည်။
မင်းဂံရွာ၏ အနောက်တောင်ဘက်ရှိ မြေနိမ့်ကွင်းပြင်ကျယ်ကြီးနေရာ၌ ထိုကန်ကြီးရှိခဲ့ဖူးသည်ဟု ဆိုကြသည်။
မင်းဂံရွာ၏ အနောက်အရပ်တွင် အင်္ကျယ်ရွာတည်ရှိသည်။
ပုဂံခေတ်က တောင်ပြုန်းမင်းနှစ်ပါးကြောင့် ရင်နင့်ဖွယ်အဖြစ်နှင့်ကြုံခဲ့ရသူ အင်္ကျယ်ရွာသူ မရွှေဥ၏ နေအိမ်တည်ရှိသောရွာ ဖြစ်သည်။
ဘုတ်ရွာ ဘုတ်ရွာမှာ မင်းဂံရွာ၏မြောက်ဘက်တွင်ရှိပြီး တစ်ခေါ်သာသာလောက်သာဝေးသည်။
ရှေးဟောင်းရွာများဖြစ်ကြပြီး ရှေးခေတ်စေတီပုထိုးများလည်းရှိသည်။
ဘုတ်ရွာ၏ မြောက်ဘက်တွင် သက္ကယ်ကျင်းရွာတည်ရှိသည်။
ထိုရွာတွင် နယ်ခံတို့၏ ပါးစပ်ရာဇဝင်အရ သီရိဓမ္မာအသောကမင်းကြီး သာသနာပြုစဉ်က ရေကန်ပေါင်းရှစ်သောင်းလေးထောင် စေတီပေါင်းရှစ်သောင်းလေးထောင်တွင်အပါအဝင်ဖြစ်ခဲ့ဖူးသည်ဆိုသော ရေကန်နှင့်စေတီဟောင်းလည်းရှိသည်။
ပညာရေး မင်းကန်ရွာတွင် အခြေခံပညာအထက်တန်းကျောင်း(ခွဲ) ရှိသည်။
ဘုတ်ရွာတွင် အခြေခံပညာမူလတန်းကျောင်း ရှိသည်။
လူမှုရေး စီးပွားရေး အများအားဖြင့် တောင်သူ အလုပ်သာလုပ်ကိုင်ကြသည်။
ဆက်သွယ်ရေး အနီးပတ်ဝန်းကျင်ရွာများ မင်းဂံရွာ၏မြောက်ဘက်နှင့် အရှေ့မြောက်အရပ်တွင် ဘုတ်ရွာ သက္ကယ်ကျင်းရွာ နှင့် ဘိုင်ပင်ရွာတို့တည်ရှိသည်။
တည်ဆောက်ဆဲဖြစ်သော ဖောင်တော်ဦးအပြည်ပြည်ဆိုင်ရာတက္ကသိုလ်သည် ဘိုင်ပင်ရွာအနီးတွင်တည်ရှိသည်။
မင်းဂံရွာ၏ အရှေ့ဘက်တွင် တောစုရွာ ထုံးဖိုရွာနှင့် ပိန္နဲရိုးရွာတို့တည်ရှိသည်။
အဝါရောင်မျိုးဆက်သစ် (YGW)ပရဟိတမိဘမဲ့ကလေးများကျောင်းသည် တောစုရွာတောင်ဘက် အနီးအပါးတွင်တည်ရှိသည်။
မင်းဂံရွာ၏ တောင်ဘက်တွင် ဆင်ပွတ်ကြီးရွာ ဆင်ပွတ်ကလေး(ရုံးသာ)ရွာနှင့် ညောင်တော(မှန်ပင်)ရွာတို့တည်ရှိသည်။
မင်းဂံရွာ၏ အနောက်ဘက်တွင် ဇီးတောရွာ အင်္ကျယ်ရွာနှင့် အိမ်ရှေ့မင်းထန်းတောဟုလူသိများသော ထန်းဥယျာဉ်(ထန်းတော)တောင်ရွာနှင့်ထန်းဥယျာဉ်(ထန်းတော)မြောက်ရွာတို့တည်ရှိသည်။
ထိုရွာများ၏ မြောက်ဘက်တွင် ဂန္ဓမာရွာနှင့် ဒဟတ်တောရွာတို့တည်ရှိသည်။
မင်းဂံရွာ၏ အနောက်မြောက်ယွန်းယွန်းတွင်ရှိသည်။
ဇီးတောရွာမှ တစ်ပါး ကျန်ရွာများသည် ဆည်တော်ကြီးတူးမြောင်း၏ အနောက်ဘက်ခြမ်းရှိ ရွာများဖြစ်သည်။
မင်းဂံရွာ၏ အနောက်မြောက်ဘက်တွင် ကန်ပြင်ရွာ ရုံးပင်ရွာနှင့် ကံကြီးရွာတို့တည်ရှိသည်။
ကံကြီးရွာအနီးတွင် မန္တလေးကွန်ပျူတာတက္ကသိုလ်(ဒဟတ်တော)တည်ရှိသည်။
အခြားစိတ်ဝင်စားဖွယ်ရာများ ရှေးယခင်က မင်းဂံနှင့်ဘုတ်ရွာ၏ ရွာဦးကျောင်းထိုင်ဘုန်းတော်ကြီးများမှာ ရခိုင်အဆက်အနွယ်ဘုန်းတော်ကြီးများဖြစ်သည်။
ရခိုင်အနွယ်များ အခြေချနေထိုင်ခဲ့ကြဟန်ရှိသည်။
ရခိုင်ပြည်နယ်တွင်လည်း မင်းဂံရွာ ဘုတ်ရွာဟူသောအမည်များဖြင့် အမည်တူကျေးရွာများလည်းရှိနေသည်မှာ စိတ်ဝင်စားဖွယ်ကောင်းသည်။
နန်းတော်ရှေ့ဆရာတင်က မင်းဂံဘုတ်ရွာသူတွေ ချောကြောင်းလှကြောင်း တေးသီချင်းထဲတွင် ထည့်စပ်ခဲ့သည်။
ကိုးကား ကဏ္ဍ:မန္တလေးတိုင်းဒေသကြီးရှိ ရွာများ။
thumb|Open access logo, originally designed by Public Library of Science. Whilst no official open access logo exists, organizations are free to select the logo style that best supports their visual language. Other logos are also in use. အခမဲ့လွတ်လပ်ရယူခြင်း open access (OA) ဆိုသည်မှာ အွန်လိုင်းတွင်ဖြန့်ချိထားသော သုတေသနရလဒ်များကို အခကြေးငွေပေးရခြင်း(သို့) အခြားအခက်အခဲများ မရှိဘဲ ရရှိနိုင်ခြင်းကိုဆိုလိုသည်။
Creative Commons license ကိုထည့်သုံး၍ ထိုသုတေသနရလဒ်များကို ပြန်လည်အသုံးပြု ၍ ရကောင်းရနိုင်သည်။
အခမဲ့လွတ်လပ်ရယူခြင်းတွင် ဖြန့်ချိပြီးသား သုတေသနရလဒ်များဖြစ်သည့် peer-reviewed လုပ်ပြီးသည့် ပညာရပ်ဆိုင်ရာ ဂျာနယ်ဆောင်းပါးများ၊ peer-reviewed မလုပ်ရသေးသည့် ပညာရပ်ဆိုင်ရာဂျာနယ် ဆောင်းပါးများ၊ ကွန်ဖရင့်ပေပါများ၊ စာတမ်းများ theses, စာအုပ်တွင်ပါဝင်သည့်အခန်းများ, မိုနိုဂရပ်များပါဝင်သည်။
အားသာချက်အားနည်းချက်များကို သုတေသီများ၊ ပညာရှင်များ၊ စာကြည့်တိုက်မှူးများ၊ တက္ကသိုလ်အကြီးအကဲများ၊ ထောက်ပံ့ကူညီရေးအဖွဲ့များ၊ အစိုးရလူကြီးပိုင်းများ၊ စီးပွားဖြစ်ထုတ်ဝေသူများ၊ အယ်ဒီတာများ နှင့် လူမှုရေးအသင်းအဖွဲ့များမှ ထုတ်ဝေသူများက ဆွေးနွေးခဲ့ကြသည်။
အခမဲ့လွတ်လပ်အသုံးပြုခြင်းကို စီးပွားရေးမော်ဒယ်အဖြစ်ပြုလုပ်လာကြပြီး လုံးဝလွတ်လပ်စွာအသုံးပြုနိုင်ရန် လမ်းကြောင်းစခဲ့သည်။
PLOS and BioMed Central စသည့် ထုတ်ဝေသူတို့က အခမဲ့လွတ်လပ်အသုံးပြုခြင်းကို စတင်ခဲ့ကြသည်။
ငွေကြေးကုန်ကျမှု မရှိဘဲ ပညာရပ်ဆိုင်ရာအချက်အလက်များကို ရရှိနိုင်သည်။
စာကြည့်တိုက်မှူးများနှင့် ကျောင်းသားကျောင်းသူများအတွက် အကျိုးရှိသည်။
Redirectမိုက်ခရိုဆော့ဖ် ဝင်းဒိုးစ်။
အများပြည်သူသုံးစာကြည့်တိုက်တွင် ပြည်သူများအသုံးပြုနိုင်သည်။
အခွန်စည်းကြပ်ရရှိထားသည့်ငွေကဲ့သို့သော အများပြည်သူရန်ပုံငွေဖြင့် ပြုလုပ်ထားလေ့ရှိသည်။
အစိုးရဝန်ထမ်းများဖြစ်သည့် စာကြည့်တိုက်မှူး၊ စာကြည့်တိုက်အတွေ့အကြုံရှိသူများက တာဝန်ယူဆောင်ရွက်ကြသည်။
စာကြည့်တိုက်ခွဲ အသင်းဝင်ရသော စာကြည့်တိုက်။
မိလိန္ဒမင်းနှင့် အရှင်နာဂသေန အရှင်နာဂသေန သည် ထေရဝါဒဗုဒ္ဓဘာသာသမိုင်းတွင် ထင်ရှားသည့် ရဟန္တာတစ်ပါးဖြစ်၏။
မိလိန္ဒမင်း၏ ခက်ခဲနက်နဲသော ဗုဒ္ဓဘာသာနှင့် သက်ဆိုင်သည့် အမေးပုစ္ဆာများကို ဖြေကြားခဲ့သည့် ရဟန္တာဖြစ်၏။
ဗုဒ္ဓဘာသာတွင် အရှင်နာဂသေနှင့် မိလိန္ဒမင်းတို့ အမေးအဖြေပြုခဲ့သည်ကို မှတ်တမ်းတင်ထားသည့် မိလိန္ဒပဉှာကျမ်းသည် အလွန်ထင်ရှားသည်။
အရှင်နာဂသေန နှင့် မိလိန္ဒမင်းတို့၏ အတိတ်သမိုင်း ကဿပမြတ်စွာဘုရားလက်ထက် ဂင်္ဂါမြစ်အနီးရှိ ကျောင်းတိုက်တွင်ဖြစ်၏။
တစ်ခုသော နံနက်တွင် ရဟန်းတစ်ပါးသည် သာမဏေတစ်ဦးကို “ဤတံမြက်‌ချေးများကို စွန့်ပစ်ချေလော့” ဟု ဆို၏။
ထိုသို့ ခေါ်ပါသော်လည်း သာမဏေသည် မကြားယောင်ပြုကာ သွားမြဲအတိုင်းသွား၏။
နှစ်ကြိမ်၊ သုံးကြိမ်တိုင်အောင် ပြောပါသော်လည်း မကြားချင်ယောင် ပြုနေသဖြင့် ရဟန်းသည် အမျက်ထွက်လာ၏။
ထို့ကြောင့် သာမဏေအား တံမြက်စည်းရိုးဖြင့် ရိုက်ပုတ်၏။
"မိလိန္ဒပဉှာ" သာမဏေ၏ ဆုတောင်း ထိုအခါ သာမဏေသည် ကြောက်ရွံ့ကာ တံမြက်ချေးကို စွန့်ပစ်၏။
ထိုသို့စွန့်ပစ်သည့်အခါ “တံမြက်ချေးစွန့်ပစ်ရသော ကောင်းမှုကြောင့် နိဗ္ဗာန်ရောက်သည့်တိုင်အောင် ဤအတွင်း ဖြစ်လေရာဘဝတိုင်း၌ မွန်းတည့်နေကဲ့သို့ ဘုန်းကံကြီးသူ၊ တန်ခိုးတေဇော်ကြီးသူ ဖြစ်ရပါလို၏” ဟု ပထမအကြိမ် ဆုတောင်း၏။
တံမြက်ချေးကိုစွန့်ပစ်ပြီး ဂင်္ဂါမြစ်သို့ ရေးချိုးရန်သွားသောအခါ တဝုန်းဝုန်းမြည်နေသည့် လှိုင်းတံပိုးတို့ကို မြင်ကာ “အကျွန်ုပ်သည် နိဗ္ဗာန်ရောက်သည့်တိုင်အောင် ဤဖြစ်လေရာဘဝတိုင်း၌ ဤလှိုင်းတံပိုး အဟုန်ကဲ့သို့ အရာအားလျော်စွာ ဖြစ်ပေါ်လာသော ဉာဏ်ပဋိဘာန်ရှိသူ၊ မကုန်နိုင်သော ဉာဏ်ပဋိဘာန်ရှိသူ ဖြစ်ရပါလို၏” ဟု ဒုတိယအကြိမ် ဆုတောင်း၏။
"မိလိန္ဒပဉှာ" ရဟန်း၏ ဆုတောင်း စေခိုင်းသောရဟန်းသည် ဂင်္ဂါမြစ်သို့ ရေချိုးရန်သွားသောအခါ သာမဏေ၏ ဆုတောင်းသံကို ကြားရ၏။
ထိုအခါ ရဟန်းသည် “ငါစေခိုင်းသော သာမဏေသည်ပင် ဤမျှဆုတောင်း၏။
ငါ့ကား အဘယ်မှာ ဆုတောင်း မပြည့်စုံဘဲ ရှိလိမ့်မည်နည်း” ဟု ကြံကာ “ငါသည် နိဗ္ဗာန်သို့ ရောက်သည့်တိုင်အောင် ဤအတွင်း ဖြစ်လေရာရာဘဝ၌ ဤဂင်္ဂါမြစ်၏ လှိုင်းတံပိုးအဟုန်ကဲ့သို့ မကုန်သော ဉာဏ်ပဋိဘာန်ရှိသူ ဖြစ်ရပါလို၏။
ဤသာမဏေ မေးတိုင်းမြန်းတိုင်းသော ပြဿနာအလုံးစုံကို ရှင်းလင်းရန်၊ ဖြေရှင်းရန် စွမ်းနိုင်သူ ဖြစ်ရပါလို၏” ဟု ဆုတောင်း၏။
ဤသို့ဖြင့် ထိုသူနှစ်ဦးတို့သည် နတ်ဘုံ၊ လူ့ဘုံတို့တွင် ကျင်လည်ကြကုန်လျက် ကဿပမြတ်စွာဘုရား နှင့် ဂေါတမမြတ်စွာဘုရားတို့၏ ကြားကာလများကို လွန်လေ၏။
"မိလိန္ဒပဉှာ" ဂေါတမမြတ်စွာဘုရား၏ ဗျာဒိတ်တော် မြတ်စွာဘုရားသည် မောဂ္ဂလိပုတ္တတိဿထေရ်ကို ဗျာဒိတ်ညွှန်ကြားတော်မူသကဲ့သို့ မိလိန္ဒမင်းနှင့် အရှင်နာဂသေနတို့ကိုလည်း အောက်ပါအတိုင်း ဗျာဒိတ်ညွှန်ကြားတော်မူခဲ့သည်။
“ငါဘုရား ပရိနိဗ္ဗာန်စံတော်မူသည်မှနောက် နှစ်ငါးရာကျော်သောအခါ ထိုသူနှစ်ဦးတို့သည် ဖြစ်ပေါ်လာလတ္တံ့။
ထိုသူနှစ်ဦးသည် နက်နဲစွာပြု၍ ငါဟောကြားအပ်သော ထို သုတ်၊ ဝိနည်း၊ အဘိဓမ္မာတရားတော်တို့ကို ပြဿနာမေးခွန်း၊ ဥပမာ ဥပမေယျ၊ ညီမျှသင့်တင့်သော နည်းတို့၏အစွမ်းဖြင့် အရှုပ်အထွေးမရှိအောင်ပြု၍ ဝေဖန်ကြကုန်လတ္တံ့” ဟု ဗျာဒိတ်မြွက်ကြားတော်မူ၏။
"မိလိန္ဒပဉှာ" မိလိန္ဒမင်း နောင်အခါတွင် ထို ကဿပဘုရားရှင်လက်ထက် သာမဏေလေးသည် ဇမ္ဗူဒိပ်ကျွန်း၊ သာဂလမြို့တွင် မိလိန္ဒအမည်ဖြင့် မင်းဖြစ်၏။
မိလိန္ဒမင်းသည် လိမ္မာ၏၊ အသိဉာဏ်ရှိ၏၊ ကျမ်းဂန်တို့ကို သင်ယူ၏။
မိလိန္ဒမင်းသည် မြို့တွင်းရှိ သမ္မာသမ္ဗုဒ္ဓဟု ဝန်ခံသော သာမဏ၊ ဗြာဟ္မဏ၊ ဂိုဏ်းဆရာတို့ကို ခေါ်ယူကာ မေးခွန်းပုစ္ဆာတို့ကို မေးမြန်း၏။
ထိုမေးမြန်းသည့် အမေးပုစ္ဆာများကို ဖြေကြားနိုင်ခြင်း မရှိကြပေ။
ထို့ကြောင့် သာမဏ၊ ဗြာဟ္မဏတို့သည် မင်းကြီးမေးသည်ကို မတတ်နိုင်သဖြင့် ဖဲသွားကြ၏။
အရပ်တပါးသို့ မသွားသောသူတို့သည် တိတ်ဆိတ်စွာ နေကြရကုန်၏။
ရဟန်းတို့သည် များသောအားဖြင့် ဟိမဝန္တာသို့ ကြွကုန်ကြ၏။
"မိလိန္ဒပဉှာ" မဟာသေနနတ်သား ထိုအခါ ဟိမဝန္တာတောင်၊ ရက္ခိတမည်သော ကုန်းပြင်တွင် သီတင်းသုံးနေသော ရဟန္တာတို့သည် ရှိ၏။
ထိုရဟန္တာတို့ထဲတွင် အရှင်အဿဂုတ္တမထေရ်သည် ဒိဗ္ဗသောတအဘိဉာဏ်ဖြင့် မိလိန္ဒမင်း၏ ညည်းတွားသံကို ကြားရ၏။
ထို့နောက် ယုဂန္ဓိုရ်တောင်ထိပ်တွင် ရဟန်းတို့ကို စုဝေးကာ “မင်းကြီး၏ ယုံမှားသံသယကို ပယ်ဖျောက်ပေးနိုင်သော ရဟန်းရှိပါသလား” ဟု မေးမြန်း၏။
သုံးကြိမ်တိုင် မေးမြန်းသော်လည်း ရဟန်းတို့သည် ဆိတ်ဆိတ်နေကုန်၏။
ထိုအခါ အရှင်အဿဂုတ္တသည် “တာဝတိံသာနတ်ဘုံရှိ မဟာသေနနတ်သားသည် မင်းကြီး၏ ယုံမှားသံသယကို ပယ်ဖျောက်ရန် စွမ်းဆာင်နိုင်၏” ဟု ပြောကြား၏။
ထို့နောက် ရဟန္တာတို့သည် ယုဂန္ဓိုရ်တောင်ထိပ်မှ တာဝတိံသာနတ်ပြည်သို့ ရောက်၏။
ထို့နောက် နတ်သားအား မင်းကြီး၏ ယုံမှားသံသယကို ပယ်ဖျောက်နိုင်ရန် လူ့ပြည်သို့ လာရောက်ပါလော့” ဟု ဆို၏။
ထိုအခါ နတ်သားသည် ငြင်းပယ်၏။
ရဟန်းတို့သည် သုံးကြိမ်တိုင်တိုင် ပြောဆိုသည့်တိုင်အောင် ငြင်းပယ်နေ၏။
ထိုအခါ အရှင်အဿဂုတ္တသည် နတ်သားကို ဖျောင်းဖျပြောဆိုရာ နတ်သားလည်း "လူ့ပြည်၌ ဖြစ်ပါတော့အံ့" ဟု ဝန်ခံ၏။
"မိလိန္ဒပဉှာ" နာဂသေနသူငယ် ဖွားမြင်ခြင်း မဟာသေနနတ်သားသည် နတ်ပြည်မှ လွန်ခဲ့၍ လူ့ပြည်တွင် လူဖြစ်လာ၏။
ဖခင် သောဏုတ္တရပုဏ္ဏား၏ ဇနီးဖြစ်သူဝမ်းတွင် ပဋိသန္ဓေယူ၏။
ထိုသို့ ပဋိသန္ဓေယူသည်နှင့် တစ်ပြိုင်နက် လက်နက်ဘဏ္ဍာတို့၏ ထွန်းတောက်ခြင်း၊ ကောက်စပါးနှင့် ပြည့်စုံခြင်း၊ မိုးသည်းထန်စွာရွာခြင်းတို့သည် ဖြစ်ပေါ်၏။
"မိလိန္ဒပဉှာ" ပညာသင်ကြားခြင်း နာဂသေနပုဏ္ဏားလေး ခုနစ်နှစ်သား ရောက်လာသည့်အခါတွင် ဖခင်က ပညာသင်ကြားစေ၏။
နာဂသေနသည် တစ်ကြိမ်သင့်ရုံဖြင့် ဗေဒင်သုံးပုံ၊ (အဘိဓာန်) နိဃဏ္ဍုကျမ်း၊ (အလင်္ကာ) ကေဋုဘကျမ်း၊ (သဒ္ဒါ) အက္ခရပ္ပဘေဒကျမ်းနှင့် ဣတိဟာသကျမ်းတို့ကို တတ်မြောက်၏။
ထို့ပြင် ပဒကျမ်း၊ ဗျာကရုဏ်းကျမ်း၊ လောကာယတကျမ်း၊ မဟာပုရိသလက္ခဏာကျမ်းတို့ကို တတ်မြောက်၏။
ထိုအခါ နာဂသေနသည် ဖခင်ကို ဗေဒင်သုံးပုံထက် သင်ကြားဖွယ်ရှိပါသလားဟု မေးရာ “မရှိပါ” ဟု ဖခင်က ဖြေကြား၏။
နာဂသေနသည် မိမိသင်ယူတတ်မြောက်ထားသည်များ၏ အစ၊ အလယ်၊ အဆုံးကို ဆင်ခြင်သောအခါ အနှစ်သာရကို မတွေ့ဘဲ ဖြစ်နေသည်ကို တွေ့သဖြင့် စိတ်နှလုံးမသာမယာဖြစ်နေ၏။
"မိလိန္ဒပဉှာ" ရောဟဏမထေရ်နှင့် တွေ့‌ဆုံခြင်း ထိုသို့ နှလုံးမသာမယာ ဖြစ်နေသည်ကို အရှင်ရောဟဏသည် စိတ်အကြံဖြင့် သိလေ၏။
ထို့နောက် နာဂသေန၏ အိမ်တံခါးမုဒ်တွင် ရပ်နေ၏။
နာဂသေနသည် ထိုမထေရ်ကို မြင်သောအခါ “အရှင်သည် ဦးပြည်းလျက် ဖန်ရည်ဆိုးအဝတ် ဝတ်၏။
အဘယ်လူမျိုး ဖြစ်သနည်း” ဟု မေး၏။